An ispageti, espageti o spaghetti (pakasayod sa Italyano: [spaˈɡetti]; sing. spaghetto) naglalaba na garo awat, solido asin silindrikong hitsura na pasta. An pagkakan na ini enot nagpoon bilang tradisyonal na kakanon kan mga taga-Italya. Arog kan ibang pasta, ini hale sa giniling na trigo na tinubigan asin pinagyaman minsan nin mga bitamina asin mineral. An awtentikong Italyanong spaghetti daa ginigibo hale sa inapod na trigong durum semolina alagad sa ibang lugar pwedeng gibohon gamit an ibang klaseng arina. Harus na puti an pasta huli ta pigpinong harina an ginagamit, pero an whole wheat flour pwede man idugang. An spaghettoni iyo sarong mas mahibog na porma nin ispageti, habang an capellini iyo sarong manipisong ispageti.